Najmo býr í dag í Íslandi, men er upprunaliga úr Somalia. Pápi hennara var aktivistur og stríddist m. a. fyri rættindunum hjá gentum. Men tá Najmo var 11 ára gomul varð hann myrdur. “ Tey vildu drepa hansara hugsjónir. Men eg vil tryggja, at tær liva víðari. Eg vil vera tann røddin, sum tey royndu at drepa.” Soleiðis sigur Najmo, sum 13 ára gomul einsamøll flýddi úr Somalia frá einum tvungnum hjúnabandi. Einsamøll megnaði hon at ferðast norður ígjøgnum Sahara, Sudan, Malta og endaði í Íslandi. Hon er nú ein djørv ungdómsrødd, sum ynskir at varpa ljós rættindi hjá gentum. Tí hvussu ber tað til, at heimurin letur standa til, tá fleiri enn 90% av gentum í Somalia eru fyri tvungnari umskering? “ Hygg í speglið og spyr: Er hetta tað, sum eg ynski fyri mítt lív? Um svarið er nei, ger so krav uppá tíni rættindi. Ikki siga, at soleiðis hevur tað altíð verið, tí tú ert ikki fortíðin. Tú ert framtíðin.” –Najmo Fiyasko, 20 ár.